Steen Pade

Steen Pade (født 24. april 1956 i København) er en dansk komponist, pianist og administrator i / leder af mange musikalske organisationer. Siden 2006 har han været direktør for Københavns Teater (Det københavnske Teatersamarbejde).

Han voksede op nord for København som efternøler i et grossererhjem. I følge hans egen beretning besluttede han sig for at blive musiker, da en dag han på grund af sygdom var hjemme fra skole og lå og lyttede til Brahms 4. symfoni: ”Da førsteviolinerne satte i variationstemaet i E-dur i anden sats, så var jeg sikker på, at jeg ville være musiker. For det sted, det er så smukt”. 

Som komponist startede han allerede i 1970 og præsenterede sig officielt i 1986. Han har fået opført mange af sine værker, klaverkoncerten endda mange gange, og både den, klaverstykket Florilegium fra 1979 og Udflugt med omveje for accordeon er indspillet på CD, klaverkoncerten endda to gange. Imidlertid er komponistkarrieren sat på pause til fordel for diverse stillinger som administrator. De to tunge poster som rektor for Det Kgl. Danske Musikkonservatorium i 13 år og den nuværende post som leder af det københavnske teatersamarbejde har affødt en række meget kritiske kommentarer. Pade omtales som ”en af den daværende kulturminister Brian Mikkelsens mænd i mørke jakkesæt”, ”en papirflytter” og ”systemorienteret og ikke-indfølende”. Omvendt respekteres han af andre som ”dygtig og uhyre flittig” og en ”man kan stole på” der ”fik styr på rodebutikken” (Konservatoriet). Alle citater er fra Politikens artikel.

Han er Ridder af Dannebrog.

Uddannelse og karriere 
 1974-1980: Klaver- og komponiststudier ved Det Kgl. Danske Musikkonservatorium med bl.a. Ib Nørholm som lærer, afsluttende med diplomeksamen som pianist.
 1983-1986: Komponiststudier ved Det Jyske Musikkonservatorium med Per Nørgård og Karl Aage Rasmussen som lærere
 1980-1989: Free-lance komponist og pianist
 1983-1988: Formand for Samfundet til Udgivelse af Dansk Musik 
 1984-1987: Leder af NUMUS-festivalen
 1989-1993: Musikchef for Aarhus Symfoniorkester 
 1993-2006: Rektor for Det Kgl. Danske Musikkonservatorium
 2003-2005: Master i Public Administration ved Copenhagen Business School 
 Fra 2006 har han været direktør for Københavns Teater, der fra juli 2012 hedder Det Københavnske Teatersamarbejde.

Værker (ikke komplet) 
 Passacaglia (klaver, 1978) 
 Symphony in two Movements (orkester 1979) 
 Florilegium (klaver 1979)
 Symfoni nr.2, "Regression in One Movement", for orkester (1980-81)
 Seks Gotiske Stykker (orgel, 1981; revideret 1984 og 1996)
 Reconaissance (strygekvartet og klaver 1982)
 Tre Klaverstykker (1983-84)
 Strygekvartet (1983)
 Klaverkoncert (1985)
 Arcus (kammerorkester 1986)
 Udflugt med omveje (accordeon 1987)
 Innerlich (kammerensemble 1988)
 Nostos (fløjte, violin, viola og cello 1989)
 Strygekvartet nr. 2 (1989)
 Fire Arier fra ”Kongens fald” (sopran og instrumenter 1989)
 Cadenza – Aprilis (accordeon 1990)
 Strygekvartet nr. 3 – Nature morte (1990)
 Klaversonate nr. 2 (1991)
 Movements (cello og guitar 1991)
 Lamento (klaverkvartet 1991)
 Sørgemarch (orgel 1992)
 Liturgi (kammerorkester 1993)
 Strøg og Hamre (cello og klaver 1994)
 Six Gothic pieces (orgel 1996)
 Sinfonietta (orkester 1998)
 Dreams Waters (klaver 1998)
 Am Abend (baryton og orkester) 
 Four Songs To Texts of Emily Dickinson (sopran og klaver) 
 Hymne og klagesang (orkester)
 Vier Gesänge (baryton og klaver)

Kilder 
 Berlingske Tidende 20. juli 2006
 Politiken 28. november 2009
 Dansk Musiktidsskrift: samtale mellem Pade og Niels Rosing-Schow
 Noderudgivelser

Eksterne henvisninger 
 Det Københavnske Teatersamarbejde
 Værker i SNYK-basen 

Komponister fra Danmark
Musikorganisatorer fra Danmark
Teaterledere fra Danmark
Ansatte ved Det Kgl. Danske Musikkonservatorium
Pianister fra Danmark
Danskere i 1900-tallet
Danskere i 2000-tallet
Personer i Kraks Blå Bog
Riddere af Dannebrog
Personer fra København
Alumni fra Copenhagen Business School